**ՀԻՄՆԱՎՈՐՈՒՄ**

ՎԱՆԱՁՈՐ ՀԱՄԱՅՆՔԻ ԱՎԱԳԱՆՈՒ 2017 ԹՎԱԿԱՆԻ ԴԵԿՏԵՄԲԵՐԻ 20-Ի ԹԻՎ 109-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ԱՆՀՐԱԺԵՇՏՈՒԹՅԱՆ ՄԱՍԻՆ

1. Իրավական ակտի ընդունման անհրաժեշտությունը.

Ներկայացված իրավական ակտի ընդունումը պայմանավորված է Վանաձորի համայնքապետարանի աշխատակազմի քարտուղարի պաշտոնակատարի, զարգացման ծրագրերի, արտաքին կապերի և տեղեկատվական տեխնոլոգիաների բաժնի պետի զեկուցագրերով, որոնց համաձայն ելնելով համայնքապետարանի հակահրդեհային անվտանգության և աշխատանքային կարգապահության պահանջներից, անհրաժեշտություն է առաջացել համայնքապետարանի շենքի համար ձեռք բերել կրակմարիչներ և էլեկտրոնային անցակետ, ինչպես նաև համայնքում տեղադրել տեսանկարահանող սարքեր:

1. Առաջարկվող կարգավորման նպատակը.

Կատարելով փոփոխություններ Վանաձոր համայնքի 2018 թվականի բյուջեում, կավելացվի 01 բաժնի 1-ին խմբի 1-ին դասի «Աշխատակազմի պահպանման ծախսեր» ծրագրի «5122» հոդվածով նախատեսված գումարը, որի նպատակն է ապահովել համայնքապետարանի հակահրդեհային անվտանգությունը, աշխատանքային կարգապահությունը և համայնքում տեսանկարահանող սարքերի տեղադրումը:

1. Նախագծերի մշակման գործընթացում ներգրավված ինստիտուտները և անձինք.

Նախագիծը մշակվել է Վանաձորի համայնքապետարանի աշխատակազմի կողմից:

4. Ակնկալվող արդյունքը.

Փոփոխության արդյունքում ակնկալվում է Վանաձոր համայնքում ունենալ տեսանկարահանող սարքեր, իսկ համայնքապետարանի շենքում՝ կրակմարիչներ և էլեկտրոնային անցակետ, ապահովելով հակահրդեհային անվտանգությունը և աշխատանքային կարգապահությունը: